Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18113

2. Megjegyzés: A telepítési hatértértékek az A. Melléklet 11. szakaszban találhatók. 5.3.4.4 A középvonal fénysort alkotó fények közötti távolság 60 méter legyen, kivéve, ha az irányvezetés javítása szükséges, mert ebben az esetben 30 méteres távolság is alkalmazható. A fénysor legutolsó tagja a telepítéshez kiválasztott hosszirányú távolságtól függően 60, vagy 30 méterre legyen a futópálya küszöbtől. 5.3.4.5 Ajánlás — Amennyiben fizikailag nem lehetséges, hogy a középvonal fénysor a küszöbtől 420 méter távolságig tartson, annak hossza a keresztfénysorral együtt 300 méter legyen. Ha ez sem lehetséges, alakítsák ki a lehető leghosszabb középvonal fénysort és ebben az esetben minden egyes fény-egység egy legalább 3 méter hosszú rövid keresztfénysor legyen. Amennyiben a bevezető fényrendszer a küszöbtől 300 méter távolságban keresztfénysorral van ellátva, a küszöb előtt 150 méterrel egy másik keresztfénysort is elhelyezhetnek. 5.3.4.6 A rendszer lehetőség szerint a futópálya küszöbön áthaladó vízszintes síkban helyezkedjen el feltéve, hogy:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes